
Ministru kabineta noteikumi Nr. 148
Rīgā 2026. gada 17. martā (prot. Nr. 15 35. §)
Grozījumi Ministru kabineta 2025. gada 27. maija noteikumos Nr. 318 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.9. pasākuma "Objektu (patvertņu) pielāgošana un aprīkošana civilās aizsardzības mērķiem" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2025. gada 27. maija noteikumos Nr. 318 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.9. pasākuma "Objektu (patvertņu) pielāgošana un aprīkošana civilās aizsardzības mērķiem" īstenošanas noteikumi" (Latvijas Vēstnesis, 2025, 104. nr.) šādus grozījumus:
· 1. Izteikt noteikumu nosaukumu šādā redakcijā:
· "Eiropas Savienības kohēzijas politikas programmas 2021.–2027. gadam 5.2.1. specifiskā atbalsta mērķa "Civilās sagatavotības nodrošināšana visu veidu teritorijās" 5.2.1.1. pasākuma "Objektu (patvertņu) pielāgošana un aprīkošana civilās aizsardzības mērķiem" īstenošanas noteikumi".
· 2. Izteikt 1.1. apakšpunktu šādā redakcijā:
· "1.1. kārtību, kādā īsteno Eiropas Savienības kohēzijas politikas programmas 2021.–2027. gadam 5.2.1. specifiskā atbalsta mērķa "Civilās sagatavotības nodrošināšana visu veidu teritorijās" 5.2.1.1. pasākumu "Objektu (patvertņu) pielāgošana un aprīkošana civilās aizsardzības mērķiem" (turpmāk – pasākums);".
· 3. Izteikt 1.4. apakšpunktu šādā redakcijā:
· "1.4. prasības Eiropas Reģionālās attīstības fonda projekta (turpmāk – projekts) iesniedzējam, finansējuma saņēmējam un sadarbības partnerim (ja attiecināms);".
· 4. Izteikt 15. punktu šādā redakcijā:
· "15. Pasākuma ietvaros pieejamais kopējais attiecināmais finansējums ir ne mazāks kā 26 113 520 euro, tai skaitā Eiropas Reģionālās attīstības fonda finansējums 22 196 492 euro un nacionālais finansējums (valsts budžeta finansējums, pašvaldību finansējums vai privātais finansējums) ne mazāks kā 3 917 028 euro."
· 5. Izteikt 17. punktu šādā redakcijā:
· "17. Nacionālais finansējums ir ne mazāks kā 15 procenti no projekta kopējām attiecināmajām izmaksām. Ja nacionālais finansējums ir valsts budžeta finansējums, to plāno ne vairāk kā 15 procentu apmērā no attiecināmajām izmaksām."
· 6. Izteikt IV nodaļas nosaukumu šādā redakcijā:
· "IV. Prasības projekta iesniedzējam, finansējuma saņēmējam un sadarbības partnerim".
· 7. Papildināt ar 20.1 punktu šādā redakcijā:
· "20.1 Projekta iesniedzējs, slēdzot sadarbības līgumu, var piesaistīt sadarbības partneri – valsts tiešās pārvaldes iestādi, pašvaldību vai tās izveidotu iestādi, valsts vai pašvaldības kapitālsabiedrību vai valsts zinātnisko institūciju –, lai Ministru kabineta rīkojumā ietvertos objektus pielāgotu III kategorijas patvertņu ierīkošanai, ievērojot šo noteikumu 44. punktu. Sadarbības līgumā iekļauj informāciju atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu Eiropas Savienības kohēzijas politikas programmas 2021.–2027. gadam plānošanas periodā, kā arī nosaka finansējuma saņēmēja un sadarbības partnera sadarbības nosacījumus, projekta mērķu un rādītāju savstarpējās sasniegšanas dalījumu un citus nosacījumus."
· 8. Izteikt 24.1. apakšpunktu šādā redakcijā:
· "24.1. personāla izmaksas, kuras saskaņā ar Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula 2021/1060), 55. panta 1. punktu projekta iesniegumā plāno kā vienu izmaksu pozīciju, piemērojot izmaksu vienoto likmi 20 procentu apmērā no šo noteikumu 24.2., 24.3., 24.4., 24.5., 24.6. un 24.7. apakšpunktā minētajām pārējām projekta tiešajām attiecināmajām izmaksām;".
· 9. Izteikt 25. punktu šādā redakcijā:
· "25. Šo noteikumu 23.2. apakšpunktā minētās netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 24.1. apakšpunktā minētajām tiešajām attiecināmajām personāla izmaksām."
· 10. Izteikt 26. punktu šādā redakcijā:
· "26. Neparedzētie izdevumi nepārsniedz piecus procentus no projektā plānotajām kopējām tiešajām attiecināmajām izmaksām."
· 11. Izteikt 28. punktu šādā redakcijā:
· "28. Pasākuma ietvaros atbalsts esošu telpu pārbūvei vai atjaunošanai, pielāgojot tās III kategorijas patvertņu ierīkošanai, tiek sniegts ar saimniecisko darbību nesaistītu darbību īstenošanai tajās. Ja pasākuma ietvaros pārbūvētās vai atjaunotās, kā arī aprīkotās telpas, kas atbilst III kategorijas patvertnes prasībām, izmanto ar saimniecisko darbību saistītām darbībām, izņemot parastos papildpakalpojumus (piemēram, ēdināšanas pakalpojumi ēkā nodarbinātajiem), tad sniegtais atbalsts kvalificējams kā komercdarbības atbalsts un tiek piemēroti šo noteikumu 29., 30., 31., 32., 33., 34., 35., 36. un 37. punktā minētie komercdarbības atbalsta nosacījumi. Ar parastajiem papildpakalpojumiem saprot tādus pakalpojumus infrastruktūrā, kurus galvenokārt izmanto tikai ar saimniecisko darbību nesaistītai darbībai un kuriem pašiem par sevi nebūtu ietekmes uz tirdzniecību un konkurenci Eiropas Savienības iekšējā tirgū."
· 12. Izteikt 29. punktu šādā redakcijā:
· "29. Komercdarbības atbalstu projekta iesniedzējam un sadarbības partnerim, kas projektā iekļautajā objektā veic vai pēc projekta īstenošanas plāno veikt saimniecisko darbību, izņemot šo noteikumu 28. punktā minētos parastos papildpakalpojumus, par šo noteikumu 24. punktā minētajām izmaksām sniedz saskaņā ar Komisijas 2023. gada 13. decembra Regulu (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – regula 2023/2831), ievērojot šādus nosacījumus:
· 29.1. de minimis atbalstu piešķir, ievērojot regulas 2023/2831 1. panta 1. punktā minētos nozaru un darbības ierobežojumus. Ja projekta iesniedzējs un sadarbības partneris vienlaikus darbojas vienā vai vairākās nozarēs vai veic citas darbības, kas neietilpst regulas 2023/2831 darbības jomā, tas nodrošina šo nozaru darbību vai izmaksu nodalīšanu saskaņā ar regulas 2023/2831 1. panta 2. punktu, lai darbības nozarēs, kuras ir izslēgtas no šīs regulas darbības jomas, negūtu labumu no de minimis atbalsta, ko piešķir saskaņā ar šo regulu;
· 29.2. pirms de minimis atbalsta piešķiršanas pārbauda, vai projekta iesniedzējam un sadarbības partnerim triju gadu periodā līdz atbalsta piešķiršanas brīdim de minimis atbalsts kopā ar plānoto de minimis atbalstu nepārsniedz regulas 2023/2831 3. panta 2. punktā noteikto maksimālo de minimis atbalsta apmēru. Izvērtējot finanšu atbalsta apmēru, vērtē piešķirto de minimis atbalstu viena vienota uzņēmuma līmenī. Viens vienots uzņēmums ir tāds uzņēmums, kas atbilst regulas 2023/2831 2. panta 2. punktā minētajiem kritērijiem."
· 13. Izteikt 35. punktu šādā redakcijā:
· "35. Ja projekta iesniedzējs un sadarbības partneris (ja attiecināms) ir saņēmis vai plāno saņemt citu komercdarbības atbalstu un de minimis atbalstu saskaņā ar šo noteikumu 34. punktu, tas iesniedz sadarbības iestādē informāciju par plānoto un piešķirto atbalstu, tai skaitā par tām pašām attiecināmajām izmaksām, norādot atbalsta piešķiršanas datumu vai plānoto atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu un intensitāti. Lēmumu par projekta iesnieguma apstiprināšanu pieņem vai atzinumu par lēmumā minēto nosacījumu izpildi izdod tikai pēc tam, kad visas iesaistītās institūcijas ir pieņēmušas lēmumu par atbalsta piešķiršanu."
· 14. Izteikt 36. punktu šādā redakcijā:
· "36. Dokumentāciju par de minimis atbalsta piešķiršanu sadarbības iestāde glabā 10 gadus no pasākuma ietvaros pēdējā piešķirtā atbalsta, bet finansējuma saņēmējs un sadarbības partneris (ja attiecināms) – 10 gadus no atbalsta piešķiršanas dienas."
· 15. Izteikt 37. punktu šādā redakcijā:
· "37. Ja tiek pārkāpti regulas 2023/2831 nosacījumi, finansējuma saņēmējam un sadarbības partnerim (ja attiecināms) ir pienākums atmaksāt sadarbības iestādei projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, saskaņā ar Komercdarbības atbalsta kontroles likuma IV vai V nodaļu."
· 16. Izteikt 40. punktu šādā redakcijā:
· "40. Projekta īstenošanas gaitā radušās sadārdzinājuma izmaksas finansējuma saņēmējs un sadarbības partneris sedz no saviem līdzekļiem."
· 17. Izteikt 41. punktu šādā redakcijā:
· "41. Maksimālais projekta īstenošanas termiņš ir divi gadi, bet ne ilgāk par 2029. gada 31. decembri. Finansējuma saņēmējs var lūgt sadarbības iestādi, pamatojot objektīvu nepieciešamību, pagarināt maksimālo projekta īstenošanas termiņu, bet ne ilgāk par 2029. gada 31. decembri."
· 18. Izteikt 42. punktu šādā redakcijā:
· "42. Finansējuma saņēmējs un sadarbības partneris (ja attiecināms):
· 42.1. nodrošina patvertnes uzturēšanu, lai katastrofas, militāra iebrukuma vai kara draudu gadījumā cilvēki varētu iekļūt patvertnē un izmantot to;
· 42.2. nodrošina projekta ietvaros sasniegto rezultātu ilgtspēju vismaz piecus gadus pēc projekta īstenošanas pabeigšanas;
· 42.3. uzkrāj datus par:
· 42.3.1. projekta ietekmi uz šo noteikumu 13. punktā minēto iznākuma rādītāju;
· 42.3.2. horizontālā principa "Vienlīdzība, iekļaušana, nediskriminācija un pamattiesību ievērošana" rādītāju "civilās aizsardzības pasākumu (objektu) skaits, kuros ir nodrošināti piekļūstami pakalpojumi un informācija personām ar funkcionēšanas ierobežojumiem" un īsteno vismaz vienu horizontālā principa vispārīgo un divas specifiskas darbības;
· 42.4. nodrošina komunikācijas un vizuālās identitātes prasību pasākumus saskaņā ar regulas 2021/1060 47. un 50. pantu un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā."
· 19. Izteikt 43. punktu šādā redakcijā:
· "43. Finansējuma saņēmējs un sadarbības partneris (ja attiecināms) nodrošina, lai projektā paredzētās atbalstāmās darbības un attiecināmās izmaksas nepārklātos ar citiem valsts un ārvalstu finanšu atbalsta instrumentiem."
· 20. Izteikt 44. punktu šādā redakcijā:
· "44. Ieguldījumus infrastruktūrā finansējuma saņēmējs un sadarbības partneris var veikt savā īpašumā, pārvaldīšanā vai valdījumā esošā īpašumā, ja pārvaldīšanas vai valdījuma tiesības ir iegūtas uz termiņu, kas nav īsāks par pieciem gadiem no dienas, kad veikts projekta noslēguma maksājums finansējuma saņēmējam. Īpašuma vai valdījuma tiesības ir nostiprinātas zemesgrāmatā vai arī īpašuma vai valdījuma tiesības nostiprina zemesgrāmatā līdz projekta noslēguma maksājuma veikšanai (izņemot gadījumu, ja pašvaldības īpašums uz normatīvā akta, līguma vai pašvaldības lēmuma pamata ir nodots pašvaldības iestādes – projekta iesniedzēja vai sadarbības partnera – pārvaldīšanā vai ja valsts īpašums uz pārvaldīšanas līguma vai cita tiesību akta pamata ir nodots tiešās pārvaldes iestādes – projekta iesniedzēja vai sadarbības partnera – pārvaldīšanā vai publiskas personas kapitālsabiedrības – projekta iesniedzēja vai sadarbības partnera – pārvaldīšanā)."
· 21. Izteikt 45. punktu šādā redakcijā:
· "45. Finansējuma saņēmējs un sadarbības partneris (ja attiecināms) projekta īstenošanai nepieciešamo būvdarbu un pakalpojumu iepirkumu veic saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci nodrošinošu konkursa procedūru, un, kur tas ir attiecināms un atbilstošs ieguldījumu specifikai, var īstenot sociāli atbildīgu iepirkumu, kā arī piemērot inovatīvā publiskā iepirkuma nosacījumus, ja attiecināms."
· 22. Papildināt ar VII nodaļu šādā redakcijā:
· "VII. Noslēguma jautājumi
· 46. Grozījumi šo noteikumu 15., 17., 20.1, 26., 28. un 29. punktā, 29.1. un 29.2. apakšpunktā, 35., 36., 37., 40. un 41. punktā piemērojami projektu iesniegumiem, kas iesniegti, sākot ar 2025. gada 11. jūniju."

